Diari Oficial de la Generalitat Valenciana


Sumari del DOGV 8436, del 03-12-2018 (2018/10747)

Informació pública de la resolució de l'adjudicació del Programa d'actuació integrada del sector Residencial Molí Nou.
----------------------------------------------------------------------------------------------------------------------

### Dades del document

Número de DOGV
:   8436

Data del DOGV
:   03-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10388


Data del document
:   21-11-2018

Organisme emissor
:   Ajuntament de Benaguasil

Tipus de document
:   Anunci

Descriptors 

:   * Benaguasil
    * administració local
    * pla d'urbanisme

Informació pública de la resolució de l'adjudicació del Programa d'actuació integrada del sector Residencial Molí Nou. [2018/10209]  
El Ple de l'Ajuntament, en sessió ordinària celebrada en data de 29 d'octubre de 2018, va adoptar, entre altres, l'acord del tenor literal següent:  
Primer. Desestimar les al·legacions presentades, de data 25 de setembre i 10 d'octubre de 2018, respectivament, per part de Benaguacil Urbana, SL, d'acord amb el que es disposa en l'informe del secretari en funcions de data de 18 d'octubre de 2018.  
Segon. Resoldre l'adjudicació del Programa d'actuació integrada del sector residencial Molí Nou i, per tant, de la condició d'agent urbanitzador a la mercantil Benaguacil Urbana, SL. La resolució es realitza per incompliment de l'agent urbanitzador dels terminis d'execució i resta de compromisos i obligacions determinats en la proposició juridicoeconòmica. Es declara igualment la mala fe de la mercantil (Benaguacil Urbana, SL).  
Tercer. Cancel·lar la programació del sector urbanitzable residencial Molí Nou, quedant aquest àmbit subjecte al règim del sòl urbanitzable sense programació. Incoar, subsidiàriament, quan siga procedent, les actuacions necessàries per a acordar una nova programació d'acord amb la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Quart. Notificar el present acord a l'agent urbanitzador Benaguacil Urbana, SL, determinant que és un acte de terminació del procediment i que contra aquest només és possible interposar recurs potestatiu de reposició i recurs contenciós administratiu.  
Cinqué. Publicar edicte de la resolució del programa d'actuació integrada en el Diari Oficial de la Generalitat Valenciana. Així mateix, remetre l'acord als serveis territorials de la Conselleria d'Urbanisme per a la cancel·lació en el Registre de programes d'actuació integrada.  
  
Sisé. Prosseguir amb el procediment de declaració d'incompliment dels deures urbanístics (indemnització de danys i perjudicis) de l'agent urbanitzador Benaguacil Urbana, SL, iniciat mitjançant acord plenari de data 2 d'octubre de 2018. En aquest procediment paral·lel a l'anterior s'emetran els corresponents informes dels serveis tècnics municipals amb la finalitat d'ajustar els danys i perjudicis produïts i ja mostrats en l'informe emés per la Universitat Politècnica de València de data 17 de setembre de 2018.  
  
Benaguasil, 21 de novembre de 2018.- L'alcalde president: José Joaquín Segarra Castillo.